બીજા તબક્કાની ચૂંટણી ડેપ્યુટી સીએમ નિતીનભાઈ પટેલ તેમની સામે કોંગ્રેસમાંથી જીવાભાઈ પટેલે ઉમેદવારી કરી છે. આ મહેસાણા બેઠક પર સૌથી વધુ 34 ઉમેદવારો ચૂંટણી જંગમાં છે. પાટીદારોના અનામત આંદોલન અને તે પછી નિતીનભાઈ પટેલે પ્રેસ કોન્ફરન્સમાં વાપરેલા શબ્દોથી પાટીદારો ગુસ્સે ભરાયેલા છે. નિતીનભાઈ સત્તામાં હોવા છતાં પાટીદારોને મનાવી શક્યા નથી. જેથી મહેસાણા બેઠક પર ભાજપ અન કોંગ્રેસ વચ્ચે ટફ ફાઈટ છે. હાઈકોર્ટે મહેસાણામાં વધુ સુરક્ષા બંદોબસ્ત ગોઠવવા માટે કહ્યું છે. પાટીદારોના જુથ વચ્ચે અથડામણ થાય તેવી શકયતાઓ ચર્ચાઈ રહી છે. મહેસાણાની જેમ રાધનપુર બેઠક પર કોંગ્રેસ અલ્પેશ ઠાકોરને ટિકીટ આપી છે. તેમની સામે કોંગ્રેસના જ સભ્ય લવિંગજી ઠાકોર ભાજપમાં આવ્યા છે, ભાજપે તેમને ટિકીટ આપી છે. લવિંગજી ઠાકોરની જાહેરસભામાં બે વખત જીભ પણ લપસી ચુકી છે, પ્રજાને કહ્યું હતું કે કોંગ્રેસ આવે છે. રાધનપુર બેઠક પર 17 ઉમેદવારો ચૂંટણીના મેદાનમાં છે.